Do povračila dela minimalne plače z mesečno subvencijo 50 €, je upravičen delodajalec za vsakega delavca, katerega plača za polni delovni čas (brez dodatkov in plačila za delovno in poslovno uspešnost) ne presega zneska določenega z Zakonom o minimalni plači.
Do subvencije minimalne plače so upravičeni delodajalci v zasebnem sektorju. Delodajalci, ki pa so neposredni in posredni uporabniki proračun RS in občinskih proračunov, pa do subvencije minimalne plače niso upravičeni. Do subvencije niso upravičeni še delodajalci zaposlenih v programu javnih del.
Subvencija minimalne plače se izplačuje za vse izplačane plače od 1. 1. 2021 do 30. 6. 2021. subvencijo je mogoče uveljavljati tudi, če je delodajalec zamujal z izplačilom plače. Izjava mora biti predložena najkasneje do konca meseca za subvencijo minimalne plače za pretekli mesec. Zadnji rok za vložitev izjave za izplačilo subvencije pa je konec julija 2021.
Izjavo za izplačilo subvencije mora delodajalec predložiti preko portala eDavki FURS in v njej izjaviti, da je zaposlenemu obračunal in izplačal plačo. Izjava mora biti vložena za vsak mesec posebej in v njej ni mogoče uveljavljati subvencije za več mesecev hkrati.